Børge Hovedskou

Børge Hovedskou (født 15. januar 1910 i Randers, død 16. mai 1966) var en dansk kunstmaler og skulptør. 

Han ble utdannet på Kunstakademiet og hadde utstillinger på Kunstnernes Efterårsudstilling fra 1932 og på Charlottenborg i 1936. Han grunnla Hovedskous Målarskola i Haga ved Göteborg i 1945, som senere skiftet navn til Göteborgs Konstskola, men som i dagligtale ennå går under navnet "Hovedskous". Han hadde en utstilling med ca. 70 verker i Göteborg Konsthall i 1968. Han var kolorist, og mest overbevisende er hans oppstillinger og landskapsbilder.

Under 2. verdenskrig var Børge Hovedskou med i en sabotasjegruppe, som blant annet sprengte jernbanebroene i Langå ved Randers, og han flyktet til Sverige i 1943, hvor han bosatte seg i nærheten av Göteborg. Han laget også et utkast til en skulptur som skulle fungere som et minnesmerke for de sabotasjekameratene han jobbet med under motstandskampen.

Børge Hovedskou var gift med "Pepi" Hovedskou, født Agnethe Christense Dahlt i Aggersund, like ved Nibe, 27. mars 1911, den yngste av syv barn. Børge og Pepi møttes på Kunstakademiet. Pepi var en kunstmaler, men laget en mengde fine motivmalerier i tiden etter Børges død.

Referanser

Eksterne lenker 
 

Danske malere
Danske motstandsfolk under andre verdenskrig
Personer fra Randers kommune